वेरका ने की दूध खरीद के लिए 20 रुपए प्रति किलो फैट की बढ़ोतरी
लुधियाना| पंजाबके सहकारी संगठन मिल्कफैड ने अपने वेरका ब्रांड दूध की खरीद की दरों में 1 मार्च से बढ़ोतरी का ऐलान किया है। इसके तहत सभी वेरका डेयरीज जिनमें अमृतसर, गुरदासपुर, होशियारपुर, जालंधर, पटियाला, लुधियाना, रोपड़, संगरूर शामिल हैं, प्रो-राटा आधार पर 20 रुपए प्रति किलोग्राम फैट की दर से दूध खरीद की दर में बढ़ोतरी की गई है। इसका मकसद कस्टमर्स को बेहतरीन क्वालिटी के प्रोडक्ट उपलब्ध कराने के साथ-साथ वेरका डेयरी फारमर्स की आमदन बढ़ाना है। यह जानकारी मिल्कफैड के चेयरमैन अमरजीत सिंह सिद्धू ने दी है। उन्होंने बताया कि अपनी शुरुआत से अब तक वेरका ने पूरे राज्य में 4 लाख से अधिक फारमर्स को अपने साथ जोड़ा है और यह करीब 7000 सहकारी समितियों के माध्यम से वेरका से जुड़े हैं। उन्होंने कहा कि वेरका ने फारमर्स में ओनरशिप की भावना तैयार करने में काफी लंबा रास्ता तैयार किया है। सिद्धू के अनुसार डेयरी पालकों की जरूरतों को समझते हुए वेरका ने योग्य दरों पर दूध बेचने में रही समस्याओं को देख उन्हें एक केंद्रीयकृत मार्केटिंग और गुणवत्ता नियंत्रण सुविधाएं प्रदान की हैं।
hin_Deva hin_Deva